**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1. Tel: 84-540-330. Fax: 540-332.**

**ELŐTERJESZTÉS**

**Balatonföldvár Város Önkormányzata Képviselőtestületének**

**2020. január 23. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: Tájékoztató a köztartozásmentes adózói adatbázisba történő bejelentkezési kötelezettség teljesítéséről

Véleményezésre, tárgyalásra megkapja: PGB

Döntéshozatal: Egyszerű többséggel

Tárgyalás: Nyilvános ülésen

***Tisztelt Képviselőtestület!***

Az önkormányzati képviselő, megválasztásától számított harminc napon belül, 2019. november 12-ig köteles volt kérelmezni felvételét az adózás rendjéről szóló törvényben meghatározott köztartozásmentes adózói adatbázisba.

A nem képviselő alpolgármester és a bizottság nem képviselő tagja esetében ez a határidő az alakuló ülést követő harminc nap, 2019. november 24.

A kötelezett, az adatbázisba történő felvételére irányuló kérelme benyújtásának hónapját követő hónap utolsó napjáig, 2019. december 31-ig köteles volt a képviselőtestületnél igazolni az adatbázisba való felvételének megtörténtét.

Egy esetben az önkormányzati képviselő – a Helyi Választási Bizottság döntése alapján – 2019. november hónapban nyerte el mandátumát – az ő esetében, önkormányzati képviselőként az igazolási kötelezettség teljesítésének határideje 2020. január 31.

Egy esetben a bizottság nem képviselő tagjának megválasztására 2019. november hónapban került sor – az igazolási kötelezettség teljesítésének határideje az ő esetében szintén 2020. január 31. napja.

Jogkövetkezmény: akinek az állammal, önkormányzattal szemben - a lehetséges jogorvoslati eljárások kimerítését követően - köztartozása áll fenn, és azt az erről szóló értesítés kézhezvételétől számított hatvan napon belül - részletfizetés vagy fizetési halasztás esetén az ezt engedélyező határozat rendelkezéseinek megfelelően - nem rendezi, méltatlanság miatt a képviselőtestület határozatával megszünteti az önkormányzati képviselő megbízatását.

Magyarország helyi önkormányzatairól szóló 2011. évi CLXXXIX. törvény tárgykört érintő rendelkezései „**Méltatlanság” alcím alatt:**

***38. §*** *(1) Méltatlanság miatt a képviselő-testület határozatával megszünteti annak az önkormányzati képviselőnek a megbízatását,*

*…*

*d) akinek az állammal, önkormányzattal szemben – a lehetséges jogorvoslati eljárások kimerítését követően – köztartozása áll fenn, és azt az erről szóló értesítés kézhezvételétől számított hatvan napon belül – részletfizetés vagy fizetési halasztás esetén az ezt engedélyező határozat rendelkezéseinek megfelelően – nem rendezi;*

*…*

*(2) Az önkormányzati képviselő köteles az (1) bekezdés a)–g) pontjában foglaltakról, a jogerős ítélet kézhezvételétől vagy az (1) bekezdés d) és e) pontjában foglaltak beálltától számított három napon belül tájékoztatni a képviselő-testületet és a kormányhivatalt.*

*…*

*(4) Az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.*

*…*

A Balatonföldvári Közös Önkormányzati Hivatal a Nemzeti Adó- és Vámhivatal elektronikus felületén elvégezte a kötelezettek tekintetében a lekérdezést.

Ennek eredménye: a polgármester, az alpolgármesterek, valamint az önkormányzati képviselők 2020. január hónapban a köztartozásmentes adózói adatbázisban szerepelnek.

Egy fő önkormányzati képviselő és két fő nem képviselő bizottsági tag esetében az adatbázisba való felvétel iránti kérelem benyújtására 2020. január hónapban került sor: Olsovszky-Kovács Alexandra Zsuzsanna képviselő, Buzsáki Istvánné a HB tagja, Farkas Zoltán a PGB tagja az adatbázisban nem szerepelnek, köztartozásmentességük igazolására az adatbázis alapján 2020. február 11. napját követően nyílik lehetőség. Olsovszky-Kovács Alexandra Zsuzsanna benyújtotta az adóhatóság igazolását arra vonatkozóan, hogy köztartozásmentes adózónak minősül.

**Határozati javaslat:**

**Balatonföldvár Város Önkormányzatának Képviselőtestülete megállapítja, hogy a képviselőtestület tagjai: a polgármester és az önkormányzati képviselők, valamint a nem képviselő alpolgármester, a Humán Bizottság nem képviselő tagjai, továbbá a Pénzügyi és Gazdasági Bizottság egy fő nem képviselő tagja Magyarország helyi önkormányzatairól szóló törvényben foglalt kötelezettségének eleget tett, köztartozásmentes adózói adatbázisba határidőben felvételre került. A képviselőtestület három fő kötelezett esetében, az adatbázis 2020. február 11. napján esedékes frissítését követően, azonnal ellenőrzi a köztartozásmentes adózói adatbázisba való felvétel tényét.**

Balatonföldvár, 2020. január 16.

Holovits György Huba

polgármester

Törvényességi ellenőrzésre bemutatva:

Ellenjegyezte: …………………………………..

Köselingné dr. Kovács Zita jegyző